

ЧИ КИРЛИ ÇИНЧЕН КАЛАÇАТПĂР

Сценари



ТЕЛЕЙ ÇИНЧЕН

1‒2 классем



**2023 çулăн**

**çу уйăхĕн 22-мĕшĕ**

# 1‒2 класс ачисемпе «ТЕЛЕЙ ÇИНЧЕН» темăпа

# КЛАСС ТУЛАШĔНЧЕ ИРТТЕРМЕЛЛИ ЗАНЯТИ

**Заняти тĕллевĕ:** вĕренекен ачасемпĕтĕм çыншăн пĕлтерĕшлĕ «телей» пахалăх пирки шухăшлани тата вăл мĕн иккенне кашни çын ăс-тăнĕнче тата общество шухăшлавĕнче епле ăнкарнине пĕлни.

**Вăй илсе çирĕпленекен пахалăх енĕсем:** ырăлăх та ырă ĕçсем, çемье, ал ылмаш пулăшу, халăхшăн пысăк пĕлтерĕшлĕ ĕçе явăçни, кашни çын хăй шăпине хăй палăртни.

# Пулмалли результатсем:

**Харкамлăх результачĕсем:** телей нумай енлĕ ăнлав пулнине ăнкарса илни; уйрăм çын телейĕ пурнăçăн тĕрлĕ енĕ пĕрлешнипе пулнине ăнланни.

**Тĕрлĕ предметпа çыхăннă результатсем:** калаçу темипе кăсăкланни; занятин ыйтăвĕсене сӳтсе явма хутшăнни; текстпа видео материалĕсене тишкерни çинчен пĕтĕмĕшле ăнкару пурри; тишкерӳ материалне танлаштарма пултарни; калаçу вăхăтĕнче ача хăй шухăшне тупса йĕркелеме хастар тăрăшни.

**Заняти тăршшĕ:** 30 минут.

**Занятие ирттерме сĕннĕ форма:** пĕлӳ илме пулăшакан калаçу. Занятире видео сыпăкĕсемпе, анимаци роликĕсемпе, вăйă элеменчĕсемпе тата хушма материалпа усă курма май пур.

# Материал комплекчĕ:

* сценари;
* меслет сĕнĕвĕсем;
* видео материалĕн комплекчĕ;
* вăйă карточкисен комплекчĕ.

# Заняти тытăмĕ

**1-мĕш пай. Хавхалантаракан пай**

Темăна малтанах пĕлтерни (анонс туни) тата спикер хутшăнние кăтартакан кӳртĕм ролика курни.

# 2-мĕш пай. Тĕп пай. Ĕçĕн тĕп содержанийĕ

Анимаци роликне курни. Панă сюжета ăнлантарассипе çыхăннă ĕçе туни. «Телей вăл −…» темăпа пăхнă материала сӳтсе явни тата ассоциаци карточкисемпе усă курса ушкăн вăййи выляни.

# 3-мĕш пай. Пĕтĕмлетӳ

Вăййа пĕтемлетни тата рефлекси ыйтăвĕсене хуравлани. Хушма ĕç пулассине пĕлтерни − ачасем ашшĕ-амăшĕпе пĕрле хутшăнса телей мĕнне тĕпчемелле.

# ЗАНЯТИ СЦЕНАРИЙĔ

**1-мĕш пай. Хавхалантаракан пай** (6 минут таран)

**Учитель.** Ачасем, пирĕн паянхи тĕл пулăвăн теми – телей.Ку сăмахаэсир расна сăлтава пула час-час илтетĕр тата тĕл пулатăр пуль. Телей çинчен эпир час-час ĕмĕтленетпĕр тата пĕр-пĕрне телей сунатпăр. Мĕн-ши вăл, телей? Сăмахĕ мĕне пĕлтерет-ши? Паян эпир телей мĕнле пулнине, ăна çынсем епле ăнланнине, çынна телейлĕ тăваканни мĕн пулнине пĕлес тата хамăр телей патне уçă тупас тесен мĕн тумалли çинчен калаçăпăр. Эпир сирĕн тата сирĕн çывăх çыннăрсен пурнăç опытне пăхăпăр. Пире тата хăйсен ĕçĕнче ăнăçу тунă ытти çынсен опычĕпе пухнă ăс-хакăлĕ те пулăшĕ. Телей мĕнлерех пулни çинчен Ваганова ячĕллĕ Вырăс балечĕн академийĕн ректорĕ, Раççей Федерацийĕн халăх артисчĕ, Раççей Федерацийĕн патшалăх премийĕсен лауреачĕ Николай Цискаридзе каласа парĕ.

## Н.М. Цискаридзе каласа панине кăтартакан видеона курни

**Учитель.** ЭсирНиколай Максимович калани тăрăх телей мĕн иккенне кăтартакан паллăсем шутне мĕн-мĕн кĕнине каласа пама пултаратăр-и?Çынна телейлĕ пулма мĕн-мĕн кирлĕ? Телейлĕ пулма вĕренме пулать-и?

*Шкул ачисем* *Н.М. Цискаридзе хуравĕсене тĕпе хурса шухăшлаççĕ, телейĕн чи пĕлтерĕшлĕ пайĕсене палăртаççĕ, ыйтусене хуравлаççĕ, çынна телейлĕ тăвакан вай мĕн пулнине кăтартаççĕ тата çынсем телейлĕ пулччăр тесен вĕсемшĕн мĕн-мĕн тумаллине пĕтĕмлетсе калаççĕ.*

**Учитель.** Эсир маттурсем. Эсир телей теми кашни çыннăн хăйне майлă пулсан та унăн пире пĕрлештерсе тăракан пĕтĕмĕшле паллисем пур тесе тĕрĕсех калатăр. Телее туйнин сăлтавĕсем тĕрлĕрен пулма пултараççĕ: чуна пырса тивекен сăмахсем, юнашар пурăнакан çынсем ырă пулни, пулăшакан çын пурри, ытти çынсем пулăшни, çут çанталăкпа киленни, искусствăпа хавхаланни. Телей çăл куçĕсем мĕн чухлĕ нумайрах, çын чун-хавал енчен çавăн чухлĕ пуянрах.

# 2-мĕш пай. Ĕçĕн тĕп содержанийĕ (15 минут таран)

**Учитель.** Халь эпĕ сиреАнтон Корюшкинпа ун асламашĕ патне яла кайса курма чĕнетĕп. Унта Корюшкинсем çуллахи каникула ирттереççĕ. Ас тăватăр-и: пĕррехинче Антон пире интернет хăрушсăрлăхĕ çинчен каласа парсаччĕ. Антонăн паянхи тема пирки те каламалли пур. Атьăр Антонăн çуллахи пĕр кунне кăтартакан ролика курар. Тимлĕ пулăр. Курнă хыççăн эп сире темиçе ыйту парăп.

## Видео роликне кăтартни

Диктор тексчĕ:

*Ун чухне тĕлĕнмелле хитре çуллахи кунччĕ. «Туссемпе çĕнĕ видео ӳкерме май пулать, – тесе шухăшласа илтĕм эпĕ. − халь япаласене пухатăп та ӳкерме каятăп». Тăрук урамра вăйлă çил пуçланчĕ. Кун пек çанталăкра уçăлма каяс кăмăл çукчĕ. Кунĕпе килте тунсăхласа ларма тивес пек туйăнса кайрĕ, анчах пуçра пĕр кăсăк шухăш çуралчĕ. Асанне шăп та лăп эпĕ юратакан пĕчĕк кукăльсене пĕçерме хатĕрленетчĕ те, эпĕ кукăль пĕçермелли рецептăн кашни самантне видеона ӳкрсе илме шутларăм, ман подписчиксем те кайран кукăль пĕçерме вĕренччĕр терĕм. Асанне малтан камера умĕнче тăма вăтанчĕ, анчах кайран хăй пĕлĕвне ытти çынсене парас кăмăлĕ пуррине туйса илчĕ. Эпĕ вара чуста çăрма тата кукăль ăшне хатĕрлеме вĕрентĕм. Питĕ чаплă кукăльсем пиçсе тухрĕç! Асанне хăйĕн тусĕсене хăнана чей ĕçме чĕнесшĕнччĕ, анчах вĕсем çанталăка пула пыраймарĕç. Вара эпĕ асаннене видео çыхăнупа епле шăнкăравламаллине кăтартрăм. Асанне хăйĕн тусĕсемпе калаçнă вăхăтра эпĕ пĕр турилкке кукăль çисе ятăм. Çапла май кун ним сисĕнмесĕр тата питĕ хаваслă иртсе кайрĕ. Эпĕ шухăша кайрăм: пире, тĕрĕссипе, мĕн телейлĕ тăвать? Эпир юратнă ĕçе туса вĕçĕмсĕр аталаннă чух телейлĕ. Тата вăхăта çывăх çынсемпе ирттернĕ чух, вĕсемпе хутшăннă чух, вĕсене пулăшнă чух .*

*Çу вăхăчĕ пурсăрăн та телейлĕ пултăр тесе сунатăп!*

# Пăхнă чухне педагог ролика пауза çине (1:15) лартма пултарать. Ку, уйрăмах, çивĕч ыйтăва сӳтсе явма кирлĕ.

**Учитель. Антонăн яланхи кунĕ мĕншĕн питĕ те асра юлмалли кун пулса тăнă?** Антон хăй телейлĕ пулнине мĕншĕн туйса илнĕ?

*Ачасем учитель ыйтăвĕсене хуравлаççĕ.*

**Учитель.** Атьăр «Предожени вĕçне çитер» вăйă выляса илер. Предложение эпĕ пуçлăп, эсир кирлĕ çĕре сăмахсем хушса каласа пĕтерме тăрăшăр.

1. Эпĕ (хăçан) ……. телейлĕ.

2)Эпĕ уйрăмах (хăçан?) ……юнашар …..пур чух телейлĕ.

**Учитель.** Сирĕн хуравăрсенче пур шухăша пĕрлештерекенни пур: эсир хăвара сирĕнпе тăван çынсем, çемье пур чухне телейлĕ тесе шухăшлатăр. Телей çинчен калаçма сире çынсем пĕр-пĕрне пулăшни, ялан аталанни, юратнă ĕçне туни май парать. Çын хăй пурнăçĕн кашни кунĕнче çĕнĕ пĕлӳ илет, туйăмсемпе, мĕн те пулин курнипе, кашни самантăн хаваслăхĕпе пуянланать. Çак пулăмсем пулччăр тесен çын хăй тăрăшмалла. Çакна пула сирĕн кашни кунăр пĕчĕк-пĕчĕк самантсенчен тăракан телейпе тулма пултарĕ. Ку самантсем йышланса кайран пĕтĕм пурнăçăра телейлĕ тăвĕç.

Сирĕн шухăшăрпа, çын телейне сăмахсемсĕр пуçне тата мĕпе кăтартса пама пулать? Тĕслĕхрен, ӳкерчĕксемпе уçса пама пулать-и? Атьăр эксперимент туса пăхатпăр. Эсир кашни ретре тунă ушкăнсенче ĕçлĕр. Сирĕн умăрта фантази витĕмĕпе тунă ӳкерчĕксем пулĕç.

*Учитель ачасене ретсене кура ушкăнласа тухать. Кашни ушкăна ăнсăрт йĕркипе карточкăсем парать.*

*Хирĕçле сценари класа ушкăнламасăр иртет: учитель экран çинче карточкăсем кăтартать те вĕсенчен хăшĕ «телей» ăнлава аса илтернине калама ыйтать.*

**Учитель.** Сире ĕç пулать. Шухăшлăр: сирĕн телейĕр мĕнле пулас пек туйăнать? Сире телей мĕнне хăвăр туйнă пек кăтартакан ӳкерчĕксене суйласа илĕр. Эсир пĕтĕм ӳкерчĕкрен хăвăр ушкăна пĕтĕмлетсе кăтартаканнисене суйласа илмелле. Карточкăсене суйласа илме сире 3 минут вăхăт пулать. Ушкăнта канашланă хыççăн сирĕн телее кăтартакан ÿкерчĕксене мĕне кура суйласа илни çинчен каласа памалла.

*Ачасем ӳкерчĕксене суйласа илеççĕ те сӳтсе яваççĕ.*

**Учитель.** Канашламалли вăхăт пĕтрĕ.Атьăр пĕр-пĕрне итлер.

*Ача ушкăнĕсем черетпе кашни хăй пухнă ӳкерчĕк ушкăнне ăнлантараççĕ, ку е вăл ӳкерчĕк мĕне аса илтернине тата телей мĕнрен-мĕнрен тăнин ятне калаççĕ.*

**Учитель.** Хăвар мĕн туйнине-шухăшланине каласа панăшăн тав сире, ачасем. Кăсăк факт: ку ӳкерчĕксен авторĕсем – сирĕн пек шкул ачисемех. Вĕсем цифрпа ĕçлекен художниксем, хăйсен туйăмне хальхи технологисемпе усă курса катартнă. Тĕленмелле вĕт!

# 3-мĕш пай. ПĔТĔМЛЕТӲ

**Учитель.** Хамăр калаçăвăн пуçламăшĕ патне таврăнар. Унта эпир телей патне илсе пыракан çул уççине тупатпăр терĕмĕр. Эсир мĕн шухăшлатăр: çав уççа тупайрăмăр-и эпир?

*Ачасем заняти пирки мĕн шухăшланине каласа параççĕ.*

**Учитель.** Эпир питĕ чаплă тавлашу ирттертĕмĕр, телей çинчен шухăшларăмăр, пĕр-пĕринчен мĕн енчен уйрăлса тăнине, пире мĕн пĕрлештерине пĕлтĕмер. Çын мĕн таран телейлĕ пулнине пĕлмелли тепĕр мел пур. Вăл – ăслăлăх мелĕ. Эпир сире хăвăр аçăр-аннĕрпе шкул ачисен телей шайне пĕлмелли тĕпчеве хутшăнма йыхравлатпăр. Тĕпчев электрон мелĕпе Сферум вĕренӳ профилĕ урлă «Разговоры о важном» телеканалта пулать.

*Педагог экран çинче QR-кодлă слайд кăтартать те кирлĕ пулсан ачасене заняти хыççăн ссылка парать*

Ыйтăм иртнĕ хыççăн кăмала каякан сюрприз илме пултаратăр. Юлашкинчен сире хăвăра туйма, илтме, кашни куна телей туйса пурăнма сунатăп!

**Учитель**. Ачасем, акă вĕренӳ çулĕ те пĕтсе пырать. Паян эпир «чи кирли çинчен» − телей çинчен тĕлĕнмелле чаплă калаçу ирттертĕмĕр. Паян эпир ак епле пĕтĕмлетӳ тума пултаратпăр пуль: «телей» ăнлавăн пĕрешкел определенийĕ çук. Телее кашни çын хăйне майлă ăнланать. Апла пулин те пĕлетпĕр: пĕр çынна усă тăвассишĕн, пĕтĕм обществăна мĕн те пулин усăлли парассишĕн ĕçлени çынна чăннипе те телейлĕ тăвать.

Вĕренӳ çулĕнче ирттернĕ калаçусенчен сире хăшĕсем ытларах килĕшрĕç? Мĕншĕн?

*Ачасен хуравĕсем.*

*Учитель сӳтсе яву пĕтĕмлетĕвĕсене тăвать те ачасене занятисенче хастар пулнăшăн тав тăвать.*

**Учитель.** Кунпа пирĕн калаçу пĕтмест-ха. Чи кирли çинчен çитес вĕренӳ çулĕнче те калаçăпăр. Çулла лайăх канма сунатăп. Асра юлмалли ĕçсем, туйăмсем нумай пулччăр! Чунăр çутă кăмăл-туйăмпа тултăр! Телейлĕ пулăр!